Diari Oficial de la Generalitat Valenciana


Sumari del DOGV 8694, del 10-12-2019 (2019/11634)

Extracte del Decret 255/2019, de 29 de novembre, del Consell, pel qual s'aproven les bases reguladores per a la concessió directa de l'increment de les ajudes a projectes d'inserció laboral per al finançament parcial dels costos salarials del personal amb diversitat funcional o discapacitat severa en centres especials d'Ocupació, regulades en el Decret 240/2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8694

Data del DOGV
:   10-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11837


Data del document
:   05-12-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

Extracte del Decret 255/2019, de 29 de novembre, del Consell, pel qual s'aproven les bases reguladores per a la concessió directa de l'increment de les ajudes a projectes d'inserció laboral per al finançament parcial dels costos salarials del personal amb diversitat funcional o discapacitat severa en centres especials d'Ocupació, regulades en el Decret 240/2019.  
 [2019/11880]  
  
BDNS (identif.): 485230.  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte del decret, el text complet del qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris i condicions  
Podran ser beneficiaris de les ajudes regulades en el present decret, els titulars dels CEE inscrits en el registre administratiu de CEE de la Comunitat Valenciana que hagen sigut beneficiaris en 2019 de les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat de 2019, regulades en el Decret 240/2019, i per les persones treballadores amb diversitat funcional severa incloses en l'objecte del present decret.  
  
Per a ser beneficiaris de les ajudes regulades en el present decret, hauran de complir els requisits i obligacions establits en el Decret 240/2019, anteriorment esmentat.  
  
Segon. Objecte  
El present decret té per objecte establir les bases reguladores i la convocatòria per a la concessió directa de l'increment del 5 % de l'SMI de les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat severa de l'exercici 2019, que passen del 50 % al 55 % de l'SMI, per a les persones treballadores amb diversitat funcional o discapacitat, sempre que estiguen incloses en algun dels grups següents:  
  
a) Persones amb paràlisi cerebral, persones amb malaltia mental o persones amb discapacitat intel·lectual, incloses les persones amb trastorns de l'espectre de l'autisme, amb un grau de discapacitat reconegut igual o superior al 33 %.  
b) Persones amb discapacitat física o sensorial, amb un grau de discapacitat reconegut igual o superior al 65 %.  
  
Tercer. Bases reguladores  
Decret 255/2019, de 29 de novembre, del Consell, pel qual s'aproven les bases reguladores per a la concessió directa de l'increment de les ajudes a projectes d'inserció laboral per al finançament parcial dels costos salarials del personal amb diversitat funcional o discapacitat severa en centres especials d'Ocupació, regulades en el Decret 240/2019, de 28 de desembre, del Consell, de les subvencions públiques destinades al foment de l'ocupació de persones amb diversitat funcional o discapacitat en centres especials d'Ocupació (CEE) i enclavaments laborals, i es convoquen les ajudes per a l'exercici 2019.  
  
Quart. Quantia  
Les ajudes regulades en aquest decret consisteixen en l'increment d'un 5 % de l'SMI corresponent a l'exercici 2019 de les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat de 2019, regulades en el Decret 240/2019, per les persones treballadores amb diversitat funcional severa incloses en l'article 1 del present decret, els costos salarials de les quals hagen sigut subvencionats i pels mateixos períodes i jornades.  
  
Cinqué. Termini de presentació de sol·licituds  
El termini per a la presentació de les sol·licituds serà de cinc dies hàbils comptats a partir de les 09.00 hores de l'endemà de la publicació del present decret en el Diari Oficial de la Generalitat Valenciana, i finalitzarà a les 24.00 hores del cinqué dia, tots dos de 2019.  
  
Sisé. Compatibilitat amb el Mercat Comú  
Les ajudes recollides en el present decret són compatibles amb el Mercat Comú, ja que es regeixen pel Reglament (UE) número 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L 187/1, de 26.06.2014), i concretament per l'article 33 d'aquest reglament, i han sigut comunicades a la Comissió Europea, que ha registrat aquesta comunicació amb el número d'assumpte SA.53664.  
  
  
València, 5 de desembre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.